ᱞᱩᱣᱟᱴᱤ ᱯᱟᱹᱨᱥᱤ

ᱞᱩᱣᱟᱴᱤ (Al-Lawatia, Arabic, romanized: al-lawātiyya; ᱡᱟᱦᱟᱸ ᱫᱚ ᱠᱷᱳᱡᱟ, ᱠᱷᱳᱡᱠᱤ, ᱞᱩᱣᱟᱴᱤᱭᱟ, ᱞᱩᱣᱟᱴᱤᱭᱟ ᱟᱨᱵᱟᱝ ᱦᱟᱭᱫᱽᱨᱟᱵᱟᱫᱤ ᱦᱚᱸ ᱠᱚ ᱢᱮᱛᱟᱜᱼᱟ) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱳᱢᱟᱱ ᱫᱤᱥᱚᱢ ᱨᱮ ᱕,᱐᱐᱐ ᱠᱷᱚᱱ ᱑᱐,᱐᱐᱐ ᱦᱚᱲ ᱠᱚ ᱨᱚᱲᱼᱟ ᱾ ᱡᱚᱛᱚ ᱛᱮ ᱒᱐,᱐᱐᱐ ᱠᱷᱚᱱ ᱓᱐,᱐᱐᱐ ᱜᱟᱱ ᱞᱩᱣᱟᱴᱤᱭᱟ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱹᱰᱤ ᱞᱮᱠᱟᱱ ᱧᱩᱛᱩᱢ ᱮᱱ ᱨᱮᱦᱚᱸ, ᱞᱟᱣᱛᱤᱭᱟ ᱫᱚ ᱱᱚᱶᱟ ᱯᱟᱹᱨᱥᱤ ᱫᱚ ᱠᱷᱳᱡᱽᱠᱤ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱫᱚ ᱢᱤᱫ ᱟᱫᱚᱜ ᱠᱟᱱ ᱯᱟᱹᱨᱥᱤ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣᱟᱜ ᱠᱟᱱᱟ ᱪᱮᱫᱟᱜ ᱥᱮ ᱱᱚᱶᱟ ᱯᱟᱹᱨᱥᱤ ᱫᱚ ᱞᱩᱣᱟᱴᱤ ᱯᱟᱹᱨᱥᱤ ᱛᱮ ᱵᱟᱝ ᱠᱚ ᱨᱚᱲᱟ ᱾ ᱟᱨ ᱱᱚᱶᱟ ᱯᱟᱹᱨᱥᱤ ᱫᱚ ᱛᱤᱱᱟᱹᱜ ᱜᱟᱱ ᱦᱚᱲ ᱠᱚ ᱛᱟᱞᱟ ᱛᱮ ᱵᱟᱠᱚ ᱪᱟᱞᱟᱜ ᱠᱟᱱᱟ ᱾

ᱡᱟᱜᱟᱛᱤᱭᱟᱹᱨᱤ ᱯᱟᱥᱱᱟᱣ ᱟᱨ ᱦᱤᱥᱟᱹᱵ
ᱞᱩᱣᱟᱴᱤ ᱯᱟᱹᱨᱥᱤ ᱫᱚ ᱠᱩᱪᱤ ᱯᱟᱹᱨᱥᱤ ᱥᱟᱶ ᱥᱚᱢᱟᱱ ᱜᱮᱭᱟ, ᱢᱮᱱᱠᱷᱟᱱ ᱮᱴᱟᱜ ᱥᱤᱱᱫᱷᱤ ᱯᱟᱹᱨᱥᱤ ᱟᱨ ᱥᱟᱨᱟᱭᱠᱤ ᱯᱟᱹᱨᱥᱤ ᱠᱚᱨᱮ ᱧᱟᱢᱚᱜ ᱟᱠᱟᱱ ᱟᱹᱲᱟᱹ ᱠᱚ ᱫᱚᱦᱚ ᱟᱠᱟᱱᱟ, ᱢᱮᱱᱠᱷᱟᱱ ᱚᱱᱟ ᱠᱚ ᱫᱚ ᱠᱩᱪᱤ ᱯᱟᱹᱨᱥᱤ ᱠᱷᱚᱱ ᱵᱟᱧᱪᱟᱣ ᱟᱠᱟᱱᱟ ᱾ ᱞᱩᱣᱟᱴᱤ ᱯᱟᱹᱨᱥᱤ ᱟᱨᱦᱚᱸ ᱥᱤᱱᱫᱷᱤ, ᱠᱟᱪᱤ, ᱜᱩᱡᱽᱨᱟᱛᱤ, ᱦᱤᱱᱫᱩᱥᱛᱟᱱᱤ ᱟᱨ ᱯᱟᱨᱥᱤᱭᱟᱱ ᱯᱟᱹᱨᱥᱤ ᱥᱟᱶ ᱥᱚᱢᱟᱱ ᱢᱮᱱᱟᱜᱼᱟ ᱾ ᱳᱢᱟᱱ ᱨᱮ ᱢᱮᱱᱟᱜ ᱮᱴᱟᱜ ᱯᱟᱹᱨᱥᱤ ᱞᱮᱠᱟᱛᱮ, ᱞᱩᱣᱟᱴᱤ ᱫᱚ ᱟᱨᱚᱵᱤᱠ ᱨᱮᱭᱟᱜ ᱚᱢᱟᱱᱤ ᱪᱟᱸᱜᱟ ᱯᱟᱹᱨᱥᱤ ᱠᱷᱚᱱ ᱟᱯᱱᱟᱨ ᱟᱠᱟᱱᱟ ᱾
ᱚᱱᱚᱞ ᱵᱤᱫᱷᱤ
ᱞᱩᱣᱟᱴᱤ ᱯᱟᱹᱨᱥᱤ ᱨᱮ ᱪᱤᱠᱤ ᱵᱟᱹᱱᱩᱜ-ᱟ ᱟᱨ ᱱᱚᱶᱟ ᱫᱚ ᱢᱤᱫ ᱨᱚᱲ ᱯᱟᱹᱨᱥᱤ ᱠᱟᱱᱟ ᱾ ᱱᱤᱡᱟᱨᱤ ᱤᱥᱢᱟᱭᱞᱤ ᱠᱚ ᱯᱚᱧᱡᱟᱵᱽ, ᱥᱤᱱᱫᱷ ᱟᱨ ᱜᱩᱡᱽᱨᱟᱴ ᱨᱮ ᱫᱷᱚᱨᱚᱢ ᱯᱩᱛᱷᱤ ᱛᱮᱭᱟᱨ ᱞᱟᱹᱜᱤᱫ ᱱᱚᱶᱟ ᱨᱮᱱᱟᱜ ᱚᱞ ᱪᱤᱠᱤ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾

 ᱥᱟᱹᱠᱷᱭᱟᱹᱛ